หุ้นซิ่งสาย 8 เก็งกำไรเทคนิคล้วนภาคบ่าย
บริษัท หลักทรัพย์ ธนชาต จำกัด (มหาชน)ระบุเทคนิคหุ้นเด่นรอบบ่ายนี้
29 ก.ย. 2558

บริษัท หลักทรัพย์ ธนชาต จำกัด (มหาชน)ระบุเทคนิคหุ้นเด่นรอบบ่ายนี้
BIG “ซื้อ” ราคาหุ้นแกว่งตัวขึ้นต่อหลังพักฐานไม่หลุดแนวเส้นค่าเฉลี่ยระยะ 14 วัน เส้นค่าเฉลี่ย 7-14-21 เรียงตัวตัดกันยืนยันแนวโน้มขึ้น สอดคล้องกับเครื่องมือ MACD และ ADX ที่ชี้ขึ้น คาดว่าจะสามารถแกว่งตัวขึ้นได้ต่อเนื่องตามแนวโน้ม มีแนวต้านแรกที่ 1.37 บาท และถัดไปที่บริเวณ 1.40 บาท
DCC “ซื้อ” ราคาหุ้นดีดตัวในกรอบแนวโน้มขาขึ้นระยะสั้น พร้อมปริมาณการซื้อขายสูงกว่าปกติ เครื่องมือชี้ทิศทาง DI+ ตัด ADX ขึ้น เป็นจังหวะซื้อเก็งกำไรตาม มีแนวต้านแรกตามกรอบ Uptrend ระยะสั้นที่ 3.86 บาท ผ่านได้จะมีเป้าหมายถัดไปที่ 4.00 บาท
TTCL “ซื้อ” ราคาหุ้นมีจังหวะฟื้นตัวขึ้นทำรูปแบบ Double Bottom ด้วยแท่งเทียนให้สัญญาณกลับตัวรูปแบบ Bullish Piercing Line เครื่องมือ MACD เริ่มชี้ขึ้น เป็นจังหวะซื้อเก็งกำไรตามการฟื้นตัว มีเป้าหมายแรกที่ 23.50 บาท และถัดไปที่ 24.00 บาท